hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu eu hu hu hu en cs de hu hu hu es hu eo it hu hu hu hu hu hu fr hu fr hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en de eo fa fi fr hi ja pl pt sv zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. május 19.
Ugrás a navigációhoz Ugrás a kereséshez
A finomszesz vagy mezőgazdasági eredetű etil-alkohol olyan nagy tisztaságú égetett szesz, ami legalább 96 térfogatszázalék etil-alkohol és 3–4% víz mellett csak nyomokban tartalmaz egyéb összetevőket.[1] A finomszesz alkoholtartalmának elméleti felső határa 97,2 térfogatszázalék (95,6 tömegszázalék), ugyanis az alkohol és a víz ilyen arányban azeotrópos elegyet képez, így lepárlással nem válaszhatók el többé.[2] A gyakorlatban a finomszesz általában többoszlopos, folyamatos szeszfinomítókban készül, 96–96,5 térfogatszázalék alkoholtartalommal.
A finomszesz gyakori alapanyagai a gabona, a répa- és nádcukor gyártásakor fennmaradó melasz[3][4] és a törköly. Kisebb mennyiségben burgonyából, borból és különböző gyümölcsökből is készül finomszesz.[5]
A finomszeszt kevert italokban, likőrök vagy párlatok készítésekor vagy gyógyászati segédanyagként használják. A nem emberi fogyasztásra szánt finomszeszt általában denaturálják, mert így jövedékiadó-mentessé válik, ám a denaturált szesz nem feltétlenül finomszeszből készül.
A vodka szigorított tisztaságú finomszesz (a legtöbbször gabonából), amiben az alapanyag aromáit is szelektíven csökkentették.[1]
A likőrök legnagyobb része finomszeszből készül, amit változatos hozzávalókkal és módszerekkel ízesítenek.
Egyes párlatok készítésekor a finomszeszt (vagy egy részét) különböző hozzávalókkal együtt újra lepárolják. Így készül például az ouzo, a gin, az anis és a különböző geistok,[1] illetve az abszint is, mely utóbbinak azonban más alkohol, például borpárlat is lehet az alapja.[6] Ezen italok egy része azonban hideg úton, azaz finomszesz és előregyártott kivonatok elegyítésével is készülhet.[1]
Az úgynevezett kommersz szeszes italok – melyek különböző párlatok utánzatai – hígított finomszesz és aromák, színezékek összekeverésével készülnek.[4]
Az amerikai blended whisky finomszeszt is tartalmazhat (ami ott szinte kizárólag kukoricából készül), ekkor azonban az Európai Unióban nem forgalmazható whiskyként.[1][7] Az európai blended whiskykbe kevert gabonawhisky is a finomszeszhez hasonló módszerrel készül, de csak 94% alkoholtartalomig finomítják, és legalább 3 évig fahordóban kell érlelni.
Más párlatfajtáknál is régi hagyományai vannak a finomszesz hozzáadásával készült, költségkímélő utánzatoknak. Ilyen például a Weinbrand-Verschnmitt („kevert brandy”), a Rum-Verschnitt („kevert rum”) vagy a gyümölcspárlatokból készült osztrák gyümölcs-schnaps). A szabályos rumok egy jelentős része is nagy arányban tartalmaz olyan tiszta „rumot”, ami gyakorlatilag nem különbözik a finomszesztől.
A csehországi slivovice lehet tiszta szilvapárlat, azonban utolsó lepárlása előtt finomszesz is adható hozzá.[1]
↑ a b c d e f Az Európai Parlament és a Tanács 110/2008/EK rendelete (2008. január 15.) a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról
↑ Dr. Csanádi József: Sör-, pálinka-, szesz-, és élesztıgyártás
↑ Kevesebb a melasz, de bizakodik a szeszgyár. TőzsdeFórum. [2012. március 17-i dátummal az eredetiből archiválva]. (Hozzáférés: 2000. február 19.)
↑ a b Gyártás. Győri Szeszgyár és Finomító Rt.. (Hozzáférés: 2012. február 19.)
↑ Alcohol / Food. Salco Import-Export AG. (Hozzáférés: 2018. március 9.)
↑ E. Dentu. La Maison Pernod Fils a Pontarlier, 10. o. (1896). Hozzáférés ideje: 2012. február 19.  Archiválva 2012. február 2-i dátummal a Wayback Machine-ben
↑ 27 C.F.R. § 5.22 The standards of identity.. Justia US Laws. (Hozzáférés: 2012. március 7.)
dr. Vásony Lajos: Szeszgyártás. ChemoNet. (Hozzáférés: 2000. február 19.)
Tequila • Mezcal • Bacanora
Cachaça • Charanda • Guaro • Rum
Pajcsiu • Korn • Sörpárlat • Vodka • Whisky • Skót whisky • Ír whisky • Amerikai whisky • Kanadai whisky • Japán whisky
Finomszesz • Vodka • Sócsú • Szodzsu
Boukha (füge) • Calvados (alma) • Borókapárlat • Gyümölcspárlat • Kirschwasser (meggy) • Medronho (szamóca) • Pálinka • Szilvapárlat • Țuică (szilva)
Armagnac • Borpárlat • Cognac • Pisco
Grappa • Orujo • Törkölypálinka • Tsikoudia • Tsipouro (ánizzsal is) • Zivania
Ízesítő hozzávalókkal készült párlatok
Abszint • bolgár masztika • Úzó • Pastis • Tsipouro (ánizs nélkül is) • török raki
Borovicska • Gin • Jenever
Limoncello (citromhéj) • görög masztika (masztixgyanta) • Rompope (tojás) • Pastis (csillagánizs és édesgyökér) • Triple sec (keserűnarancshéj) • Sambuca (csillagánizs)
A lap eredeti címe: „https://hu.wikipedia.org/w/index.php?title=Finomszesz&oldid=24941224”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. május 19., 15:28
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.